
BEVEZETÉS

A szociális igazgatásról és szociális ellátásokról szóló 1993. évi III. törvény 92.§ (3) bekezdése alapján a legalább kétezer lakosú települési önkormányzat a településen élő szociálisan rászorult személyek részére biztosítandó szolgáltatási feladatok meghatározása érdekében - jogszabályban meghatározottak szerint - szolgáltatástervezési koncepciót készít. 

A szolgáltatástervezési koncepció tartalmazza különösen
a) a lakosságszám alakulását, a korösszetételt, a szolgáltatások iránti igényeket,
b) az ellátási kötelezettség teljesítésének helyzetét, az ütemtervet a szolgáltatások biztosításáról,
c) a szolgáltatások működtetési, finanszírozási, fejlesztési feladatait, az esetleges együttműködés kereteit,
d) az egyes ellátotti csoportok, így az idősek, fogyatékos személyek, hajléktalan személyek, pszichiátriai betegek, szenvedélybetegek sajátosságaihoz kapcsolódóan a speciális ellátási formák, szolgáltatások biztosításának szükségességét.

I. A község általános jellemzői

Borsod-Abaúj-Zemplén megye déli részén helyezkedik el, sík fekvésű.
Területe 1362 km², ebből belterület 126 ha, zártkert 61 ha, külterület 1.175 ha.

A lakónépesség alakulása:
			- 2001.: 2.231 fő	- 2005.: 2.277 fő
			- 2010.: 2.289 fő	- 2014.: 2.211 fő
			- 2015.: 2.201 fő	- 2016.: 2.205 fő

Korösszetétel 2017.01.01.:
	Népesség életkora
	Nő (fő)
	Férfi (fő)
	Összesen (fő)

	100+
	0
	0
	0

	95-99
	1
	0
	1

	90-94
	3
	0
	3

	80-89
	34
	26
	60

	70-79
	100
	70
	170

	60-69
	197
	184
	381

	19-59
	592
	665
	1257

	0-18
	187
	170
	357

	Teljes népesség
	1114
	1115
	2229



A fenti adatokból megállapítható, hogy a lakosságszám tartósan meghaladja a 2200 főt.  
A 60 éven felülik száma 615 fő, az egyszemélyes háztartásban élő 65 éven felüli lakosok száma 80 fő körül mozog.

A rehabilitációs vagy rokkantsági ellátásban részesülők száma (akik ezt a tényt az önkormányzathoz bejelentették): 30 fő.

A munkavállaló korúak (15-64 évesek) száma 1508 fő. Nagy hányaduk az iparban dolgozik, de a község gazdasági életében a mezőgazdasági vállalkozások is jelentős szerepet játszanak. 
A közfoglalkoztatásban részt vevők átlagos száma 2015. és 2016. évben 24-24 fő volt, 2017. május hónapban 12 fő dolgozik közfoglalkoztatásban.

A 2017. március havi adatok szerint a regisztrált álláskeresők száma: 68 fő,
ebből: - ellátásban nem részesülő álláskeresők száma: 33 fő,
	- álláskeresési ellátásban részesülők száma: 14 fő,
	- aktív korúak ellátásában részesülők szám:  21 fő.

Közfoglalkoztatás keretében olyan személyeket is alkalmazunk, akik nyugdíj előtti álláskeresési ellátásra jogosultak, tehát a rájuk vonatkozó nyugdíjkorhatárt 5 éven belül elérik.
Célunk továbbra is a közfoglalkoztatás biztosításával a tartósan álláskeresők foglalkoztatása.


II. Személyes gondoskodást nyújtó szociális szolgáltatások

A szociálisan rászorultak részére személyes gondoskodást nyújtó ellátásokat kell biztosítani.
A gondoskodás főbb formái a szociális alap- és szakosított ellátás.
A személyes gondoskodás különféle formáinak és típusainak biztosításában az egyes önkormányzatok feladata eltérő, igazodva az állandó népesség számához.


II.1. Alapellátások

Az alapellátás feladata a segítségnyújtás a szociálisan rászorulók részére önálló életvitelük fenntartásában saját otthonukban, lakókörnyezetükben, valamint egészségi állapotukból vagy más okból származó problémáik megoldásában.

A személyes gondoskodás keretébe tartozó szociális alapszolgáltatások formái településünkön:	- étkeztetés
			- házi segítségnyújtás
			- jelzőrendszeres házi segítségnyújtás
			- családsegítés.

2016. évben az ellátásokra fordított összeg:
	Ellátás megnevezése:
	Összeg:

	Étkeztetés
	személyi jellegű kiadás: 3 673 e Ft
dologi kiadás: 6 465 e Ft

	Házi segítségnyújtás
	Személyi jellegű kiadás: 3 491 e Ft
dologi kiadás: 848 e Ft

	Jelzőrendszeres házi segítségnyújtás
	232 e Ft

	Családsegítés
	370 e Ft

2017.05.10-ei adatok:
	Ellátás megnevezése:
	Igénybevevők száma:
	Várakozók száma:

	Étkeztetés
	58 fő
	0

	Házi segítségnyújtás
	4 fő
	0

	Jelzőrendszeres házi segítségnyújtás
Jelenleg a szolgáltatás szünetel!
	12 fő
	0

	Családsegítés
	8 fő
	0



II.1./A. 
Az étkeztetés keretében azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani, különösen
	- koruk,
	- egészségi állapotuk,
	- fogyatékosságuk, pszichiátriai betegségük,
	- szenvedélybetegségük, vagy
	- hajléktalanságuk miatt.

Az étkeztetés alapszolgáltatás igénybevétele szempontjából a vonatkozó helyi rendelet alapján szociálisan rászorultak azok, akiknek a jövedelme nem haladja meg a mindenkori minimálbér ötszörösét.

Az étkeztetést Önkormányzatunk a Sajószögedi Általános Művelődési Központ óvoda konyhájáról munkanapokon biztosítja. Az óvoda nyári zárva tartása idején az étkeztetést vásárolt szolgáltatással kerül megoldásra.
Községünkben az igénybevevők száma évek óta 55-60 fő körül van, közülük átlagosan 11-12 fő részesül ételkiszállításban.

II.1./B. 
A házi segítségnyújtás keretében a szolgáltatást igénybe vevő személy saját lakókörnyezetében kell biztosítani az önálló életvitel fenntartása érdekében szükséges ellátást.

A házi segítségnyújtás keretében szociális segítést vagy – a szociális segítés tevékenységeit is magába foglaló – személyi gondozást kell nyújtani.
-Szociális segítés keretében biztosítani kell:
a.) a lakókörnyezeti higiénia megtartásában való közreműködést,
b.) a háztartási tevékenységben való közreműködést,
c.) a veszélyhelyzetek kialakulásának megelőzésében és a kialakult veszélyhelyzet elhárításában történő segítségnyújtást,
d.) szükség esetén a bentlakásos szociális intézménybe történő beköltözés segítését.
-Személyi gondozás keretében biztosítani kell
a.) az ellátást igénybe vevővel a segítő kapcsolat kialakítását és fenntartását,
b.) a gondozási és ápolási feladatok elvégzését,
c.) a szociális segítés keretében biztosított feladatok elvégzését.

A házi segítségnyújtásra szorulók felderítésének érdekében és az ellátás hatékonyságának növelése céljából a község közigazgatási területén két házi gondozási körzet működik, azonban az egyik gondozónő nyugdíjba vonult, így az önkormányzat 2016. március 1-től egy gondozónőt alkalmaz.

II.1./C. A házi segítségnyújtásban részesülők biztonságérzetét is erősíti a jelzőrendszeres házi segítségnyújtás. Az idős, gondozásra, ápolásra szoruló, család nélkül maradt emberek egyik legsúlyosabb problémája, hogy ünnepnapokon, hétvégén és éjjelente nem tudják felvenni a kapcsolatot gondozójukkal és előfordulhat, hogy baj esetén nem érkezik meg időben a segítség. 
A jelzőrendszeres házi segítségnyújtás a saját otthonukban élő, egészségi állapotuk és szociális helyzetük miatt rászoruló, a segélyhívó készülék megfelelő használatára képes időskorú vagy fogyatékos személyek, illetve pszichiátriai betegek részére az önálló életvitel fenntartása mellett felmerülő krízishelyzetek elhárítása céljából nyújtott ellátás.
A jelzőrendszeres házi segítségnyújtás keretében biztosítani kell
a.) az ellátott személy segélyhívása esetén az ügyeletes gondozónak a helyszínen történő haladéktalan megjelenését,
b.) a segélyhívás okául szolgáló probléma megoldása érdekében szükséges azonnali intézkedések megtételét,
c.) szükség esetén további egészségügyi vagy szociális ellátás kezdeményezését.
A megoldás egy elektronikus segélyhívó rendszeren alapul, amihez egy non-stop ügyeleti rendszer kapcsolódik. Ezt a szolgáltatást a Tiszaújvárosi Humánszolgáltató Központ működtette eddig településünkön 12 db készülékkel. 
Jelenleg a rendszer hibája miatt az ellátás biztosítása szünetel.

II/1./D. A családsegítés keretében az önkormányzat segítséget nyújt a szociális vagy mentálhigiénés problémái illetve egyéb krízishelyzet miatt segítségre szoruló személyeknek, családoknak az ilyen helyzethez vezető okok megelőzése, valamint az életvezetési képesség megőrzése céljából.
A családsegítés keretében biztosítani kell:
a.) a szociális, életvezetési és mentálhigiénés tanácsadást,
b.) az anyagi nehézségekkel küzdők számára a pénzbeli, természetbeni ellátásokhoz, továbbá a szociális szolgáltatásokhoz való hozzájutás megszervezését,
c.) a szociális segítőmunkát, így a családban jelentkező működési zavarok, illetve konfliktusok megoldásának elősegítését,
d.) a közösségfejlesztő programok szervezését, valamint egyéni és csoportos készségfejlesztést,
e.) a tartós munkanélküliek, a fiatal munkanélküliek, az adósságterhekkel és lakhatási problémákkal küzdők, a fogyatékossággal élők, a krónikus betegek, a szenvedélybetegek, a pszichiátriai betegek, a kábítószer-problémával küzdők, illetve egyéb szociálisan rászorult személyek és családtagjaik részére tanácsadás nyújtását,
f.) a kríziskezelést, valamint a nehéz élethelyzetben élő családokat segítő szolgáltatásokat,
g.) a nagy létszámú intézmények átalakítását követően támogatott lakhatást igénybe vevők utánkövetését biztosító esetmenedzseri feladatokat.

A családsegítés a gyermekjóléti szolgáltatással egy szolgáltató – a család- és gyermekjóléti szolgálat keretében működtethető. Az Önkormányzat 2016. január 1-től a Sajószögedi Általános Művelődési Központ intézményi keretein belül biztosítja az ellátást.
A családsegítést osztott munkakörben, napi 4 órában 1 fő látja el. 
2016. évben családsegítésben 9 fő és családja részesült, illetve 14 fő kereste fel a gondozót egyszeri tanácsadásra. Jelenleg 8 fő részesül családsegítésben.


II.2. Szakosított ellátások

Az alapellátás keretében – életkoruk, egészségi állapotuk, valamint szociális helyzetük miatt – nem gondozható rászorultakról az állapotuknak és helyzetüknek megfelelő szakosított ellátási formában kell gondoskodni.
Településünkön nem működik szakosított ellátás, a lakosoktól erre vonatkozó igény nem jelentkezett.
Természetesen tájékoztatást, segítséget nyújtunk azon személyeknek, akik ápolást, gondozást nyújtó intézményt keresnek.


III. Megállapítások, feladatok

Az önkormányzatunk által kötelezően ellátandó szociális alapszolgáltatások biztosításához a személyi és tárgyi feltételek adottak, a finanszírozás megoldott.
Az ellátásokhoz való hozzáférés biztosított, a polgármesteri hivatal dolgozójától, a családsegítőtől, a gondozónőtől, illetve étkeztetés esetében az élelmezésvezetőtől is informálódhatnak az ellátások igénybevételének lehetőségéről.
Megállapítható, hogy az Önkormányzat által biztosított ellátások minősége az elmúlt években általánosan jó színvonalú volt, másfajta szociális ellátások iránti igény a lakosság részéről nem érkezett.

Az Önkormányzat önként vállalt feladatként a helyi rendeletében meghatározott feltételeknek megfelelő időskorúak részére szemétszállítási díjmentességet, évvégén pedig a 60 éven felüli nők és 62 éven felüli férfiak részére (590 fő) egyszeri pénzbeni támogatást biztosít.

Településünkön évek óta megrendezésre kerül a Szépkorúak hete, illetve nyugdíjasklubok, népdalkör és kézimunka klub is működik, melyek lehetőséget adnak az időseknek, hogy szabadidejüket tartalmasan tölthessék el.

2016.11.23-án megalakult az Idősügyi Tanács, így az Önkormányzat 2017. május hónapban benyújthatta pályázatát az Idősbarát Önkormányzat Díjra.

Célunk továbbra is a kötelező alapellátási feladatok teljes körű biztosítása, a jogosultak minél szélesebb körének bevonása a rendszerbe, és a szolgáltatások minőségének megőrzése.

Ennek érdekében a feladataink folyamatosan, illetve 2018. december 31-ig:
· még szélesebb körű tájékoztatást kell nyújtani a lakosság részére, pl. helyi kiadványban, honlapon közzétenni az információt az igénybe vehető ellátásokról,
· a házi segítségnyújtás esetében a családsegítővel és a háziorvossal egyeztetve fel kell mérni, hogy várhatóak-e újabb igények az ellátásra és meg kell vizsgálni, hogy szükség van-e plusz egy gondozónő alkalmazására,
· a jelzőrendszeres házi segítségnyújtás biztosításának megoldása,
· a Községüzemeltetési Kft. bevonása az ellátórendszerbe (mozgásukban korlátozott, idős emberek kertjének gondozása, fűnyírás, stb.),
· az Önkormányzat önként vállalt feladatainak további biztosítása,
· amennyiben igény merül fel újabb ellátási formákra, annak lehetőségét meg kell vizsgálni, valós igényeket fel kell mérni,
· pályázati lehetőségek figyelemmel kísérése.


Sajószöged, 2017. május 10.					          

  dr. Boros István 
								            címzetes főjegyző
                









